**ZAPISNIK 5. REDNE SEJE PARLAMENTA DIJAŠKE SKUPNOSTI ŠKOFIJSKE GIMNAZIJE VIPAVA V ŠOLSKEM LETU 2016/17**

Kraj in datum: ŠGV, avditorij, 25. 1. 2017, 5. šolska ura

Trajanje: 49 min

Predsedujoča: Klara Vrabec, predsednica DS

**PRISOTNOST**

Predstavniki: 1. a: Matej Kompara, Marija De Luisa

1. b: Lucija Daolio, Petja Škvarča

1. c: Matej Turk, Žan Pergar

2. a: Maja Kobal

2. b: Aljaž Bolko, Jakob Rupnik

2. c: Jure Bužinel, Eva Brumat

3. a: Jure Ferletič, Rebeka Mamić

3. b: Ian Aleksander Gratton, Manca Hvalič

3. c: Sergej Praček, Blaž Urankar

4. a: Jure Kompara, Monika Gorjan

4. b: Anika Božič, Klara Vrabec

Mentorica DS: Petra Rep

Ostali prisotni: Tea Koman 3. b   
Jožef Ferjančič 4. a

**DNEVNI RED**

Predsedstvo DS je predlagalo naslednji dnevni red:

1. Potrditev dnevnega reda in pregled zapisnika 4. redne seje
2. Medrazredni turnirji
3. Šolski ples
4. Razno

**OPIS**

**K točki 1: Potrditev dnevnega reda in pregled zapisnika 4. redne seje**

Parlament je soglasno potrdil predlagan dnevni red. Klara Vrabec je obnovila zapisnik 4. redne seje in obnovila nekaj tem, ki so bile obravnavane:   
 **- 1. točka:** Dekliški pevski zbor pod vodstvom Nike Glavine iz 3. b razreda je v začetku januarja pričel s pevskimi vajami.   
 **- 3. točka:** Adventna akcija dijaške skupnosti ''Skriti prijatelj'' je bila uspešno izvedena. Sodelovalo je 89 dijakov in profesorjev.   
Sklep: Predstavniki poročajte o tej točki v razredu.

**K točki 2: Medrazredni turnirji**

Vodja letošnjega odbojkarskega turnirja Jožef Ferjančič iz 4. a razreda je povzel, da je turnir potekal uspešno, brez zapletov, na tekmah pa se je zbiralo tudi lepo število gledalcev. Predstavil je končne rezultate, ki so sledeči:

1. mesto: 3. a   
 2. mesto: 4. a   
 3. mesto: 4. b

Predsednica DS Klara Vrabec je pohvalila Jožefa Ferjančiča in ostale, ki so pomagali pri pripravi turnirja, za dobro organizacijo ter lepo izvedbo. Hkrati pa je povedala, da bo v naslednjem polletju izveden medrazredni turnir v nogometu. Potrebno je pripraviti program za izvedbo turnirja in ga predložiti predsednici DS.

Ob zaključku prvega turnirja se je spet postavilo vprašanje o nagrajevanju zmagovalcev, saj sta šolska pokala, ki ju je DS kupila v šolskem letu 2014/2015, izgubljena.   
Po sklepu, da se novih pokalov ne bo kupovalo, je bil podan predlog o ureditvi lične vitrine za objavo rezultatov. (Objavljeno bi bilo ime zmagovalne razredne skupnosti, šolsko leto in slika razreda oziroma razredne ekipe.) Predsednica Klara Vrabec do nadaljnjega zbira predloge in načrte za izvedbo predloga, ki je bil na seji dobro sprejet.   
Sklep: Predstavniki poročajte o tej točki v razredu in spodbudite sošolce k pomoči pri pripravi nogometnega turnirja oziroma oblikovanju predloga za postavitve vitrine.

**K točki 3: Šolski ples**

Vodja novega odbora za pripravo šolskega plesa Tea Kocman iz 3. b razreda je navzočim predstavila načrt šolskega plesa, ki se pripravlja v začetku prihodnjega meseca. Program plesa vključuje tudi predloge, ki so bili zbrani in predstavljeni na predhodnih sejah DS.

Odbor bo po ureditvi dokumentacije in pridobitvi dovoljenja za organizacijo, javno objavil datum plesa in pričel s pripravami. Tea Kocman je še opomnila, naj udeleženci spoštujejo pravila, da na letošnjem plesu ne bi prišlo do vnovičnih nevšečnosti.

Sklep: Predstavniki poročajte o tej točki v razredu in izvedite skupni pogovor o kulturi obnašanja in pravilih šolskega plesa.

**K točki 4: Razno**

**Knjiga ''Sončna cesta''**

Klara Vrabec je predstavila, da se dijaki lahko potegujejo za brezplačen izvod knjige ''Sončna cesta'' s podpisi članov skupine '' The Sun ''. Zainteresirani naj pošljejo elektronsko sporočilo uredništvu Družine, v katerem naj predstavijo razlog, zakaj bi bili prav oni primerni, da prejmejo to knjigo. Za več informacij si poglejte plakat na oglasni deski DS.

**Šahovski turnir**

Trenutno se na šoli izvaja šahovski turnir v organizaciji dijakov iz 4. letnikov. Obvestila o tekmah pa se bodo objavljala po zvočniku.

**Šolska prehrana**

V škatlo dijaške skupnosti je bilo spet oddanih več pritožb glede šolske malice. Ga. Petra Rep je povedala, da se naša šola poskuša v čim večji meri držati smernic o zdravi prehrani, ki jih je podalo Ministrstvo za izobraževanje, znanost in šport. Klara Vrabec je predlagala, naj se dijaki po razredih pogovorimo o šolski prehrani in zbrane večinske predloge pripravimo za vnovično razpravo na prihodnji seji DS.

**Beljenje zidov**

V škatlo dijaške skupnosti je bil oddan tudi predlog za beljenje in poživitev šolskih prostorov, ki ga bo ga. Petra prenesla vodstvu.

**Šolska spletna stran**

Predsednica DS je izpostavila nekaj problemov nove šolske spletne strani. Kot prvi problem je izpostavila, da tekom šolskega leta na spletni strani niso bili objavljeni vsi članki, ki so jih zanj pripravili člani novinarskega krožka. Glede drugega problema pa je bilo izpostavljeno, da se fotogalerija od 2. septembra še ni posodabljala. Ga. Petra se je strinjala s člani parlamenta, da lahko spletna stran šole pomembno prispeva k promociji šole in da mora biti redno ažurirana.

Sklep: Predstavniki poročajte o tej točki v razredu.

|  |  |  |
| --- | --- | --- |
| Jure Ferletič, tajnik DS | Klara Vrabec, predsednica DS | Petra Rep, mentorica DS |